Lietuvos Respublikos Vyriausybė

NUTARIMAS

Dėl LIETUVOS RESPUBLIKOS VYRIAUSYBĖS 2008 M. LIEPOS 23 D. NUTARIMO NR. 780 „DĖL TECHNINĖS PARAMOS ADMINISTRAVIMO IR FINANSAVIMO TAISYKLIŲ PATVIRTINIMO“ PAKEITIMO

2013 m. balandžio 3 d. Nr. 276

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2008 m. liepos 23 d. nutarimą Nr. 780 „Dėl Techninės paramos administravimo ir finansavimo taisyklių patvirtinimo“ (Žin., 2008, Nr. 90-3606, Nr. 136-5317; 2010, Nr. 9-415; 2011, Nr. 41-1948; 2012, Nr. 10-391):

1. Išdėstyti preambulę taip:

„Įgyvendindama Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklių, patvirtintų Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698), 4.2 punktą, Lietuvos Respublikos Vyriausybė nutaria:“.

2. Papildyti 3 punktu:

„3. Pavesti Finansų ministerijai tvirtinti institucijų, kurioms Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Lietuvos Respublikos Vyriausybės 2007 m. spalio 17 d. nutarimu Nr. 1139, nepavestos funkcijos įgyvendinti Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, tačiau kurios dalyvauja rengiantis panaudoti 2014–2020 metų Europos Sąjungos struktūrinę paramą, skiriamą programoms, tęsiančioms 2007–2013 metų konvergencijos tikslo programas, ir kurios gali gauti Europos Sąjungos 2007–2013 metų techninę paramą, sąrašą.“

3. Nurodytu nutarimu patvirtintose Techninės paramos administravimo ir finansavimo taisyklėse:

3.1. Išdėstyti 1 punktą taip:

„1. Techninės paramos administravimo ir finansavimo taisyklės (toliau – šios taisyklės) nustato Lietuvos 2007–2013 metų Europos Sąjungos struktūrinės paramos panaudojimo strategiją, patvirtintą Europos Komisijos 2007 m. balandžio 26 d. sprendimu Nr. K(2007)1808, įgyvendinančios Žmogiškųjų išteklių plėtros veiksmų programos, patvirtintos Europos Komisijos 2007 m. rugsėjo 24 d. sprendimu Nr. K(2007)4475, su paskutiniais pakeitimais, padarytais 2012 m. lapkričio 21 d. Europos Komisijos sprendimu Nr. C(2012)8453, 5 prioriteto „Techninė parama Žmogiškųjų išteklių plėtros veiksmų programos įgyvendinimui“, Ekonomikos augimo veiksmų programos, patvirtintos Europos Komisijos 2007 m. liepos 30 d. sprendimu Nr. K(2007)3740, su paskutiniais pakeitimais, padarytais 2012 m. liepos 25 d. Europos Komisijos sprendimu Nr. C(2012)5383, 6 prioriteto „Techninė parama Ekonomikos augimo veiksmų programos įgyvendinimui“, Sanglaudos skatinimo veiksmų programos, patvirtintos Europos Komisijos 2007 m. liepos 30 d. sprendimu Nr. K(2007)3738, su paskutiniais pakeitimais, padarytais 2012 m. birželio 1 d. Europos Komisijos sprendimu Nr. C(2012)3491, 4 prioriteto „Techninė parama Sanglaudos skatinimo veiksmų programos įgyvendinimui“ (toliau – veiksmų programų techninės paramos prioritetai) ir Techninės paramos veiksmų programos, patvirtintos Europos Komisijos 2007 m. gruodžio 18 d. sprendimu Nr. K(2007)6717, su paskutiniais pakeitimais, padarytais Europos Komisijos 2012 m. lapkričio 21 d. sprendimu Nr. C(2012)8454, lėšų planavimo, finansavimo ir įgyvendinimo tvarką.“

3.2. Išdėstyti 2 punktą taip:

„2. Šios taisyklės parengtos vadovaujantis 2006 m. liepos 5 d. Europos Parlamento ir Tarybos reglamentu (EB) Nr. 1081/2006 dėl Europos socialinio fondo ir panaikinančiu Reglamentą (EB) Nr. 1784/1999 (OL 2006 L 210, p. 12), su paskutiniais pakeitimais, padarytais 2009 m. gegužės 6 d. Europos Parlamento ir Tarybos reglamentu (EB) Nr. 396/2009 (OL 2009 L 126, p. 1), 2006 m. liepos 11 d. Tarybos reglamentu (EB) Nr. 1083/2006, nustatančiu bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo ir panaikinančiu Reglamentą (EB) Nr. 1260/1999 (OL 2006 L 210, p. 25), su paskutiniais pakeitimais, padarytais 2012 m. gegužės 22 d. Europos Parlamento ir Tarybos reglamentu (ES) Nr. 423/2012 (OL 2012 L 133, p. 1), 2006 m. liepos 11 d. Tarybos reglamentu (EB) Nr. 1084/2006, įsteigiančiu Sanglaudos fondą ir panaikinančiu Reglamentą (EB) Nr. 1164/94 (OL 2006 L 210, p. 79), 2006 m. gruodžio 8 d. Komisijos reglamentu (EB) Nr. 1828/2006, nustatančiu Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles (OL 2006 L 371, p. 1), su paskutiniais pakeitimais, padarytais 2011 m. lapkričio 29 d. Komisijos įgyvendinimo reglamentu (ES) Nr. 1236/2011 (OL 2011 L 317, p. 24), Atsakomybės ir funkcijų paskirstymo tarp institucijų, įgyvendinant Lietuvos 2007–2013 metų Europos Sąjungos struktūrinės paramos panaudojimo strategiją ir veiksmų programas, taisyklėmis, patvirtintomis Lietuvos Respublikos Vyriausybės 2007 m. spalio 17 d. nutarimu Nr. 1139 (Žin., 2007, Nr. 114-4637; 2012, Nr. 90-4698) (toliau – Atsakomybės ir funkcijų paskirstymo tarp institucijų taisyklės), Vykdomų pagal Lietuvos 2007–2013 metų Europos Sąjungos struktūrinės paramos panaudojimo strategiją ir ją įgyvendinančias veiksmų programas projektų išlaidų ir finansavimo reikalavimų atitikties taisyklėmis, patvirtintomis Lietuvos Respublikos Vyriausybės 2007 m. spalio 31 d. nutarimu Nr. 1179 (Žin., 2007, Nr. 117-4789) (toliau – Išlaidų ir finansavimo reikalavimų atitikties taisyklės), Projektų administravimo ir finansavimo taisyklėmis, patvirtintomis Lietuvos Respublikos Vyriausybės 2007 m. gruodžio 19 d. nutarimu Nr. 1443 (Žin., 2008, Nr. 4-132), ir Veiksmų programų administravimo ir finansavimo taisyklėmis, patvirtintomis Lietuvos Respublikos Vyriausybės 2008 m. lapkričio 12 d. nutarimu Nr. 1225 (Žin., 2008, Nr. 137-5429).“

3.3. Išdėstyti 3 punktą taip:

„3. Techninė parama planuojama ir finansuojama šių taisyklių ir Veiksmų programų administravimo ir finansavimo taisyklių nustatyta tvarka, taip pat Projektų administravimo ir finansavimo taisyklių nustatyta tvarka tiek, kiek techninės paramos planavimo ir finansavimo nereglamentuoja šios taisyklės. Kai įgyvendinami veiksmų programų techninės paramos prioritetai ir Techninės paramos veiksmų programa, vadovaujančioji institucija atlieka funkcijas, nustatytas Projektų administravimo ir finansavimo taisyklėse, veikdama kaip ministerija ir (ar) kita valstybės institucija, pagal kompetenciją atsakinga už bendrai finansuojamus iš Europos Sąjungos fondų lėšų ūkio sektorius.“

3.4. Išdėstyti 4 punkto penktąją pastraipą taip:

„Techninės paramos gavėjas:

institucija, kuri atlieka Atsakomybės ir funkcijų paskirstymo tarp institucijų taisyklėse nustatytas vadovaujančiosios institucijos, ministerijos ir (ar) kitos valstybės institucijos, pagal kompetenciją atsakingos už bendrai finansuojamus iš Europos Sąjungos fondų lėšų ūkio sektorius, įgyvendinančiosios institucijos, Viešųjų pirkimų tarnybos, tvirtinančiosios institucijos, mokėjimo institucijos, audito institucijos ar visuotinės dotacijos valdytojo, paskirto Visuotinių dotacijų priemonių administravimo ir finansavimo taisyklių, patvirtintų finansų ministro 2008 m. spalio 31 d. įsakymu Nr. 1K-349 (Žin., 2008, Nr. 132-5093), nustatyta tvarka, funkcijas, ir (arba)

institucija, kuri atsakinga už Europos Sąjungos struktūrinių fondų lėšų, skirtų Lietuvos 2004–2006 metų bendrojo programavimo dokumentui įgyvendinti, administravimą ir atlieka Institucijų, atsakingų už Europos Sąjungos struktūrinių fondų lėšų, skirtų Lietuvos 2004–2006 metų bendrojo programavimo dokumentui įgyvendinti, administravimą, atsakomybės ir funkcijų paskirstymo taisyklėse, patvirtintose Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2005, Nr. 51-1700), nustatytas vadovaujančiosios institucijos, mokėjimo institucijos, tarpinės institucijos, įgyvendinančiosios institucijos, auditą koordinuojančios institucijos, institucijos, atsakingos už veiklos atrankinius patikrinimus, funkcijas, susijusias su Lietuvos 2004–2006 metų bendrojo programavimo dokumento užbaigimu ir (arba) galutiniu (angl. ex-post) vertinimu, ir (arba)

institucija, kuri atlieka Europos Sąjungos sanglaudos fondo lėšų administravimo Lietuvoje taisyklėse, patvirtintose Lietuvos Respublikos Vyriausybės 2001 m. rugpjūčio 24 d. nutarimu Nr. 1026 (Žin., 2001, Nr. 74-2596; 2008, Nr. 87-3483), nustatytas vadovaujančiosios institucijos, mokėjimo institucijos, tarpinės institucijos, įgyvendinančiosios institucijos, auditą koordinuojančios institucijos, institucijos, atsakingos už atrankinius patikrinimus, funkcijas, susijusias su projektų, finansuotų iš 2000–2006 metų Sanglaudos fondo lėšų, užbaigimu, ir (arba)

institucija, kuriai Lietuvos Respublikos Seimo 2003 m. liepos 1 d. nutarimu Nr. IX-1667 „Dėl pavedimo Lietuvos Respublikos valstybės kontrolei atlikti Lietuvos Respublikoje gaunamos Europos Sąjungos struktūrinės paramos auditus“ (Žin., 2003, Nr. 70-3171; 2007, Nr. 108-4402) pavesta atlikti baigiamąją audito deklaraciją dėl Sanglaudos fondo projektų rengiančios institucijos ir baigiamąją audito deklaraciją dėl Europos Sąjungos struktūrinių fondų programų (Lietuvos 2004–2006 metų bendrojo programavimo dokumento) rengiančios institucijos funkcijas, ir (arba)

institucija, kuri dalyvauja rengiantis panaudoti 2014–2020 metų Europos Sąjungos struktūrinę paramą, skiriamą programoms, tęsiančioms 2007–2013 metų konvergencijos tikslo programas (toliau – 2014–2020 metų Europos Sąjungos struktūrinė parama).“

3.5. Papildyti 15.4 punktu:

„15.4. techninės paramos gavėjams, kurie dalyvauja rengiantis panaudoti 2014–2020 metų Europos Sąjungos struktūrinę paramą, techninė parama skiriama iš Techninės paramos veiksmų programos.“

3.6. Išdėstyti 201.1 punktą taip:

„201.1. 2009 metais ir kiekvienais paskesniais metais Lietuvos Respublikos Vyriausybei patvirtinus 3 metų preliminarius nacionalinio biudžeto pagrindinius rodiklius ir maksimalių asignavimų nustatymo bendruosius principus, Finansų ministerija, vadovaudamasi techninės paramos gavėjų ir naujų galimų techninės paramos gavėjų pateikta informacija apie numatomos gauti techninės paramos veiksmų programų administravimui poreikį 3 metams ir (arba) Europos Sąjungos 2007–2013 metų techninės paramos informavimui apie Europos Sąjungos struktūrinę paramą ir Europos Sąjungos struktūrinės paramos viešinimui apskaičiavimo metodika, nustato maksimalias techninės paramos veiksmų programų administravimui, informavimui ir viešinimui sumas, galimas skirti 3 metams, maksimalų kryžminio finansavimo būdu skiriamos techninės paramos veiksmų programų administravimui, informavimui ir viešinimui dydį 3 metams ir preliminarias kitų metų lėšų veiksmų programų administravimui priskyrimo prie veiksmų programų techninės paramos prioritetų ir Techninės paramos veiksmų programos proporcijas ir, laikydamasi Lietuvos Respublikos Vyriausybės patvirtintame kitų metų Lietuvos Respublikos valstybės biudžeto ir savivaldybių biudžetų finansinių rodiklių projektų rengimo plane nustatytų terminų, apie priimtą sprendimą raštu praneša techninės paramos gavėjams, naujiems galimiems techninės paramos gavėjams ir jų asignavimų valdytojams, jeigu techninės paramos gavėjo ar naujo galimo techninės paramos gavėjo vadovas nėra asignavimų valdytojas.

Nuo pavedimo naujai institucijai atlikti Atsakomybės ir funkcijų paskirstymo tarp institucijų taisyklėse pavestas funkcijas arba nuo naujos institucijos įtraukimo į finansų ministro tvirtinamą institucijų, kurios dalyvauja rengiantis panaudoti 2014–2020 metų Europos Sąjungos struktūrinę paramą, skiriamą programoms, tęsiančioms 2007–2013 metų konvergencijos tikslo programas, ir kurios gali gauti Europos Sąjungos 2007–2013 metų techninę paramą, sąrašą nauji galimi techninės paramos gavėjai informaciją apie numatomos gauti techninės paramos veiksmų programų administravimui poreikį 3 metams gali teikti Finansų ministerijai ir einamaisiais metais. Finansų ministerija, neviršydama einamiesiems metams Lietuvos Respublikos valstybės biudžete Finansų ministerijai patvirtintų asignavimų ir įvertindama naujų galimų techninės paramos gavėjų pateiktą informaciją apie numatomos gauti techninės paramos veiksmų programų administravimui poreikį 3 metams, gali nustatyti maksimalias techninės paramos veiksmų programų administravimui sumas, galimas skirti naujiems techninės paramos gavėjams, ir maksimalų kryžminio finansavimo būdu skiriamos techninės paramos veiksmų programų administravimui dydį einamiesiems metams.“

3.7. Išdėstyti 201.2 punktą taip:

„201.2. Techninės paramos gavėjai, nauji galimi techninės paramos gavėjai ar jų asignavimų valdytojai, jeigu techninės paramos gavėjo ar naujo galimo techninės paramos gavėjo vadovas nėra asignavimų valdytojas, 2009 metais ir kiekvienais paskesniais metais, vadovaudamiesi Strateginio planavimo metodika, patvirtinta Lietuvos Respublikos Vyriausybės 2002 m. birželio 6 d. nutarimu Nr. 827 (Žin., 2002, Nr. 57-2312; 2010, Nr. 102-5279), Finansų ministerijos nustatytas maksimalias techninės paramos veiksmų programų administravimui, informavimui ir viešinimui sumas, galimas skirti 3 metams, planuoja savo kitų metų strateginių veiklos planų projektuose arba, Finansų ministerijai nustačius naujiems galimiems techninės paramos gavėjams maksimalias techninės paramos veiksmų programų administravimui sumas einamaisiais metais, tikslina savo einamųjų metų strateginį veiklos planą.“

3.8. Išdėstyti 201.4 punktą taip:

„201.4. Lietuvos Respublikos Seimui patvirtinus atitinkamų metų Lietuvos Respublikos valstybės biudžetą, Finansų ministerija apie šių taisyklių 201.1 punkte priimtą sprendimą dėl maksimalių techninės paramos veiksmų programų administravimui, informavimui ir viešinimui sumų, galimų skirti naujiems galimiems techninės paramos gavėjams 3 metams, maksimalaus kryžminio finansavimo būdu skiriamos techninės paramos veiksmų programų administravimui, informavimui ir viešinimui dydžio 3 metams ir preliminarių kitų metų lėšų veiksmų programų administravimui priskyrimo prie veiksmų programų techninės paramos prioritetų ir Techninės paramos veiksmų programos proporcijų per 5 darbo dienas nuo atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo įsigaliojimo arba nuo sprendimo naujam galimam techninės paramos gavėjui pavesti atlikti Atsakomybės ir funkcijų paskirstymo tarp institucijų taisyklėse numatytas funkcijas įsigaliojimo, jeigu sprendimo įsigaliojimo data yra vėlesnė už atitinkamų metų Lietuvos Respublikos valstybės biudžeto ir savivaldybių biudžetų finansinių rodiklių patvirtinimo įstatymo įsigaliojimo datą, arba nuo maksimalių techninės paramos veiksmų programų administravimui sumų nustatymo naujiems galimiems techninės paramos gavėjams einamiesiems metams dienos, raštu praneša įgyvendinančiajai institucijai ir paskelbia šią informaciją Europos Sąjungos struktūrinės paramos svetainėje www.esparama.lt.“

3.9. Išdėstyti 201.5 punktą taip:

„201.5. Naujiems galimiems techninės paramos gavėjams rengiant ir teikiant veiksmų programų administravimo finansavimo paraišką ir (arba) informavimo ir viešinimo finansavimo paraišką, prašomo finansavimo iš techninės paramos veiksmų programų administravimui, informavimui ir viešinimui sumos negali viršyti maksimalių techninės paramos veiksmų programų administravimui, informavimui ir viešinimui sumų, nustatytų kitiems arba einamiesiems metams.“

3.10. Išdėstyti 201.7 punktą taip:

„201.7. Naujas galimas techninės paramos gavėjas, vadovaudamasis projektų finansavimo sąlygų aprašais ir atsižvelgdamas į maksimalias Finansų ministerijos techninės paramos veiksmų programų administravimui, informavimui ir viešinimui sumas, nustatytas kitiems arba einamiesiems metams, maksimalų kryžminio finansavimo būdu skiriamos techninės paramos veiksmų programų administravimui, informavimui ir viešinimui dydį kitiems arba einamiesiems metams ir į preliminariai kitų metų lėšų veiksmų programų administravimui priskyrimo prie veiksmų programų techninės paramos prioritetų ir Techninės paramos veiksmų programos proporcijas, per 10 darbo dienų nuo įgyvendinančiosios institucijos rašto gavimo parengia ir raštu pateikia įgyvendinančiajai institucijai veiksmų programų administravimo finansavimo paraišką ir (arba) informavimo ir viešinimo finansavimo paraišką.“

3.11. Išdėstyti 201.14 punktą taip:

„201.14. Įgyvendinančioji institucija ne vėliau kaip per 30 kalendorinių dienų nuo šių taisyklių 201.13 punkte nurodyto Finansų ministerijos rašto gavimo parengia ir su nauju galimu techninės paramos gavėju suderina projektų finansavimo ir administravimo sutarties projektą. Projektų finansavimo ir administravimo sutartys dėl techninės paramos veiksmų programų administravimui, informavimui ir viešinimui su nauju galimu techninės paramos gavėju sudaromos laikotarpiui nuo pavedimo naujai institucijai atlikti Atsakomybės ir funkcijų paskirstymo tarp institucijų taisyklėse pavestas vadovaujančiosios institucijos, ministerijos ir (arba) kitos valstybės institucijos, pagal kompetenciją atsakingos už bendrai finansuojamus iš Europos Sąjungos fondų lėšų ūkio sektorius, įgyvendinančiosios institucijos, tvirtinančiosios institucijos, mokėjimo institucijos, audito institucijos ar visuotinės dotacijos valdytojo funkcijas arba nuo naujos institucijos įtraukimo į Finansų ministerijos tvirtinamą institucijų, kurios dalyvauja rengiantis panaudoti 2014–2020 metų Europos Sąjungos struktūrinę paramą, skiriamą programoms, tęsiančioms 2007–2013 metų konvergencijos tikslo programas, ir kurios gali gauti Europos Sąjungos 2007–2013 metų techninę paramą, sąrašą, iki 2015 m. gruodžio 31 dienos.“

3.12. Išdėstyti 33.1 punktą taip:

„33.1. ne dažniau kaip kas 30 kalendorinių dienų ir ne rečiau kaip kas 60 kalendorinių dienų, išskyrus tuos atvejus, kai techninės paramos gavėjas per 60 kalendorinių dienų neturėjo deklaruotinų išlaidų;“.

3.13. Išdėstyti 33.2 punktą taip:

„33.2. iš techninės paramos lėšų finansuotos išlaidos, išskyrus iki projektų administravimo ir finansavimo sutarties pasirašymo dienos turėtas išlaidas, kurios turi būti deklaruojamos ne vėliau kaip per 90 kalendorinių dienų nuo projektų finansavimo ir administravimo sutarties pasirašymo dienos, deklaruojamos ne vėliau kaip per 60 kalendorinių dienų nuo apmokėjimo. Iš valstybės iždo sąskaitos išmokėtos techninės paramos ir deklaruotų išlaidų skirtumas neturėtų viršyti 20 procentų;“.

3.14. Išdėstyti 42 punktą taip:

„42. Vertinimo ir vertinimo galimybių stiprinimo projektų patikrų vietoje atlikti neprivaloma.“

MINISTRAS PIRMININKAS	ALGIRDAS BUTKEVIČIUS

FINANSŲ MINISTRAS	RIMANTAS ŠADŽIUS